ԱԺ-ում մայիսի 8-ի քվեարկությունն արդեն իսկ ցույց տվեց, որ ՀՀԿ-ն հակված չէ ո՛չ այսրոպեական ռեւանշի եւ ո՛չ էլ սաբոտաժի: ՀՀԿ պաշտոնական հայտարարությունները, որ կուսակցությունը շարունակելու է գործել հանուն ՀՀ քաղաքացիների եւ հանուն ՀՀ-ի ու Արցախի անվտանգության ամրապնդման, ինքնին լրջագույն աջակցություն են ՀՀ նորակազմ կառավարությանը, եթե այդ կառավարությունն արդեն չի հասցրել հայտնվել գիգանտոմանիայի ճիրաններում եւ գիտակցում է, որ իշխանության գալու պատեհությունը պետք է ծառայեցնի միայն ու միայն մեր ժողովրդի եւ պետության շահերին: